
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1673 

30 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα «Εκπαίδευση 

και Αρχική Επαγγελματική Κατάρτιση». 1 

Αύξηση των καταβαλλομένων συντάξεων του Ταμεί¬ 
ου Επικουρικής Ασφάλισης Προσωπικού Εταιρει¬ 
ών Τσιμέντων για το έτος 2005. 2 

Τροποποίηση της περίπτωσης α της παραγράφου 2 
του άρθρου 41 (Κλάδος Προνοίας) του Καταστα¬ 
τικού του Ταμείου Ασφαλίσεως Ξενοδοχοϋπαλ- 
λήλων. 3 


Α ΠΟΦΑΣΕ ΙΣ 

Αριθ. 3160/0051 (1) 


Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα «Εκπαίδευση και Αρ¬ 
χική Επαγγελματική Κατάρτιση». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/ 
τ.Α'/00), όπως τροποποιήθηκε με το άρθρο 23 του ν. 
3148/2003 (ΦΕΚ 136 Α'). 

2. Την υπ’ αριθμ. 37930/ΔΙΟΕ1264/2005 (ΦΕΚ 1432/τ.Β') 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

3. Την υπ’ αριθμ. 2/40508/0004/23.7.2004 (ΦΕΚ ΒΊ185) 
απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπο¬ 
γράφουν με εντολή Υφυπουργού στο Γ.Γ. Δημοσιονο¬ 
μικής Πολιτικής, στους Γενικούς Διευθυντές και στους 
Προϊσταμένους Διευθύνσεων και Τ μημάτων του Γ ενικού 
Λογιστηρίου του Κράτους», όπως τροποποιήθηκε με 
την υπ’ αριθμ. 2/20554/0004/19.4.2005 όμοια της (ΦΕΚ 
Β'556) και ισχύει. 


4. Την υπ’ αριθμ. 2/27040/0022/14.8.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000 »(ΦΕΚ 1170 Β'). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ 310 Β'). 

6. Το εγκεκριμένο πρόγραμμα της Τεχνικής Βοήθειας 
της ΕΔΕΑ, για το έτος 2005. 

7. Το εγκεκριμένο πρόγραμμα ελέγχων της Επι¬ 
τροπής Δημοσιονομικού Ελέγχου (ΕΔΕΑ) για το 
έτος 2005. 

8. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα «Εκπαίδευση και Αρχική 
Επαγγελματική Κατάρτιση» σε ενέργειες του ΕΤΠΑ, 
στο πλαίσιο ελέγχου των προγραμμάτων του Γ ΚΠΣ. 

9. Το γεγονός ότι από τις διατάξεις αυτής της Απόφα¬ 
σης προκαλείται δαπάνη 900,00 Ευρώ πλέον εργοδο- 
τικών εισφορών, για την αμοιβή των ελεγκτών, η οποία 
θα καλυφθεί από το Πρόγραμμα της Τεχνικής Βοήθειας 
της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια 
ουσιαστικού ελέγχου στο Επιχειρησιακό Πρόγραμμα 
«Εκπαίδευση και Αρχική Επαγγελματική Κατάρτιση», 
σης Πράξεις: α) «ΤΕΕ Αγίου Δημητρίου» (ΟΠΣ 98215) και 
συγκεκριμένα στο Τ υποέργο με τον ομώνυμο τίτλο 
και Τελικό Δικαιούχο τον Οργανισμό Σχολικών Κτιρίων 
Α.Ε και 

β) «Εξοπλισμός για υποστήριξη δράσεων ΕΚΤ - Προ¬ 
γράμματα μεταπτυχιακών σπουδών του Πανεπιστημίου 
Κρήτης (2001-5003)» και συγκεκριμένα στο 6° υποέργο 
με τίτλο «Προμήθεια επιστημονικών οργάνων 2 (ως συ¬ 
νημμένος πίνακας ανάλυσης εξοπλισμού ανά υποέργο), 
με Τελικό Δικαιούχο το Πανεπιστήμιο Κρήτης. 

2. Μέλη της Ελεγκτικής ομάδας ορίζονται οι εξής: 

• Βασιλική Πάλλη, δημοσιονομικός, υπάλληλος της 
51ης Διεύθυνσης Προγραμματισμού και Ελέγχων του 
ΓΛΚ, ως συντονίστρια της ομάδας ελέγχου. 

• Δημήτριος Υπερήφανος, μηχανικός, υπάλληλος της 
51Τ/ς Διεύθυνσης Προγραμματισμού και Ελέγχων του 
ΓΛΚ. 

• Φωτεινή Μυρισιώτη, δημοσιονομικός, υπάλληλος 
της 51 Διεύθυνσης Προγραμματισμού και Ελέγχων του 
ΓΛΚ. 

3. Ο έλεγχος θα διενεργηθεί κατά το χρονικό διάστη¬ 
μα από 12.12.2005 έως και 17.12.2005. Συγκεκριμένα: 

• Στις 12.12.2005, στην έδρα της ΕΥΔ ΕΠ «Εκπαίδευση 
και Αρχική Επαγγελματική Κατάρτιση» στην Αθήνα. 

• Στις 13 και 14.12.2005, στην έδρα του Τελικού Δικαι¬ 
ούχου του έργου (α) στην Αθήνα, με επιτόπια επίσκεψη 
στο φυσικό αντικείμενο. 

• Στις 14.12.2005, μετακίνηση προς Κρήτη. 

• Στις 15.12.2005, στην έδρα του Τελικού Δικαιούχου 
του έργου (β) στο Ρέθυμνο. 

• Στις 16.12.2005, επιτόπια επίσκεψη στο φυσικό αντι¬ 
κείμενο του έργου στο Ηράκλειο. 

• Στις 17.12.2005, επιστροφή στην Αθήνα. 

Για τις διαδοχικές μετακινήσεις των ελεγκτών στους 
Νομούς Ηρακλείου και Ρεθύμνου, είναι δυνατή η χρήση 
Ι.Χ. αυτοκινήτου, ή ταξί (εντός των ορίων των Νομών) ή 
οποιουδήποτε άλλου μέσου μαζικής μεταφοράς. 

4. Έργο της Ελεγκτικής Ομάδας ειδικότερα είναι: 

- Ο έλεγχος της διαδικασίας ένταξης των συγκεκρι¬ 
μένων Πράξεων στο Επιχειρησιακό Πρόγραμμα Εκπαί¬ 
δευση και Αρχική Επαγγελματική Κατάσταση. 

- Η διαπίστωση της πορείας υλοποίησης των υποέρ- 
γων, σύμφωνα με τις εθνικές και κοινοτικές διατάξεις. 

- Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

- Η επιτόπια εξακρίβωση της πορείας υλοποίησης του 
φυσικού αντικειμένου των υποέργων. 

5. Μετά το πέρας του ελέγχου θα συνταχθεί έκθεση 
με τα αποτελέσματα ελέγχου, το αργότερο εντός τριών 
μηνών από την περαίωση του ελέγχου, σύμφωνα με την 
παράγραφο 1 του άρθρου 1, της ΚΥΑ 907/052/2.7.2003 
(ΦΕΚ878/2.7.20 03. τ.Β'). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 του 
προοιμίου της απόφασης. 

7. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Νοεμβρίου 2005 

Με εντολή Υφυπουργού 
Η Γ ενική Διευθύντρια 
Διοίκησης και Δημοσιονομικών Ελέγχων 
ΚΟΡΙΝΑ ΑΝΤΩΝΟΜΑΝΩΛΑΚΗ 

-♦- 

Αριθ. Φ.20109/27788/1333 (2) 

Αύξηση των καταβαλλομένων συντάξεων του Ταμείου 
Επικουρικής Ασφάλισης Προσωπικού Εταιρειών Τσι¬ 
μέντων για το έτος 2005. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 66 
του ν. 2084/1992 (Α' 165) «Αναμόρφωση της Κοινωνικής 
Ασφάλισης και άλλες διατάξεις» όπως έχει τροποποιη¬ 
θεί και ισχύει με την παράγραφο 2 του άρθρου 19 του 
ν. 2606/1998 (Α' 89). 

2. Τις διατάξεις του άρθρου 90 του π.δ. 63/2005 (Α' 98). 

3. Τις διατάξεις του άρθ. 30 του ν. 1027/1980 (Α' 49), 
όπως έχει αντικατασταθεί με το άρθ. 7 του ν. 1275/1982 


(Α' 100) και συμπληρώθηκε με τις διατάξεις του άρθ. 43 
του ν. 1469/1984 (Α' 111) «Ασφάλιση ομογενών, τροπο¬ 
ποίηση και συμπλήρωση διατάξεων της νομοθεσίας του 
Ι.Κ.Α. και ρύθμιση διαφόρων ασφαλιστικών θεμάτων». 

4. Την υπ’ αριθμ. 80015/22.4.2004 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστασί¬ 
ας», όπως έχει τροποποιηθεί με τις υπ’ αριθμ. 80026/ 
9.6.2004 (Β' 883) και 80045/23.8.2004 (Β' 1293) κοινές 
αποφάσεις του Πρωθυπουργού και του Υπουργού Απα¬ 
σχόλησης και Κοινωνικής Προστασίας. 

5. Το υπ’ αριθμ. 8323/87/3.3.2005 έγγραφο του Υπουρ¬ 
γείου Οικονομίας και Οικονομικών, με το οποίο έχει 
καθορισθεί το ποσοστό αύξησης των συντάξεων για 
το τρέχον έτος. 

6. Την απόφαση του Διοικητικού Συμβουλίου του Τα¬ 
μείου Επικουρικής Ασφάλισης Προσωπικού Εταιρειών 
Τσιμέντων που έχει ληφθεί στην υπ’ αριθμ. 10/9.3.2005 
συνεδρίασή του. 

7. Την υπ’ αριθμ. 7186/72/24.3.2005 οικονομική έκθεση 
της Δ/νσης Αναλογιστικών Μελετών της Γ ενικής Γ ραμ- 
ματείας Κοινωνικών Ασφαλίσεων. 

8. Το γεγονός ότι από τις διατάξεις της απόφασης 
αυτής προκαλείται επιβάρυνση του προϋπολογισμού 
του ανωτέρω Ταμείου, η οποία κατά το τρέχον έτος 
υπολογίζεται να ανέλθει στο ύψος των 430.000 € περί¬ 
που και θα καλυφθεί από τις πιστώσεις των Κ.Α.Ε. 0629, 
0636 και 0637, αποφασίζουμε: 

1. Οι καταβαλλόμενες από το Ταμείο Επικουρικής 
Ασφάλισης Προσωπικού Εταιρειών Τσιμέντων συντά¬ 
ξεις στους συνταξιούχους του των οποίων το συνταξι- 
οδοτικό δικαίωμα εμπίπτει στο μέχρι 31.12.2004 χρονικό 
διάστημα, αυξάνονται από 1.1.2005 ως εξής: 

- Για ποσά συντάξεων έως και 200 €, κατά ποσοστό 
4% σε ολόκληρο το ποσό της σύνταξης. 

- Για ποσά συντάξεων από 200,01 € και άνω κατά 
ποσοστό 2% σε ολόκληρο το ποσό της σύνταξης. 

2. Τα ποσά σύνταξης κάθε κλιμακίου, όπως διαμορ¬ 
φώνονται με τις αυξήσεις της παραγράφου 1 της από¬ 
φασης αυτής, σε καμία περίπτωση δεν μπορεί να είναι 
κατώτερα από τα ποσά σύνταξης του προηγούμενου 
κλιμακίου, που προκύπτουν με τις αυξήσεις αυτές. 

3. Από 1.1.2005 τα κατώτατα όρια των καταβαλλομέ¬ 
νων από το Ταμείο συντάξεων καθορίζονται στο ποσό 
των 165 € μηνιαίως για τις κατηγορίες γήρατος και 
αναπηρίας και στο ποσό των 147 € μηνιαίως για την 
κατηγορία συντάξεων δικαιοδόχων, ανεξάρτητα από το 
χρόνο έναρξης της συνταξιοδότησης. 

Τα κατώτατα αυτά όρια δεν ισχύουν σε κάθε περίπτω¬ 
ση που χορηγείται σύνταξη μειωμένη, σύμφωνα με τις 
διατάξεις της παρ. 3 του άρθ. 51 και της παρ. 2 του άρθ. 
54 του ν. 2084/1992, όπως επίσης και με τις διατάξεις 
της παρ. 9 του άρθ. 47 του ν. 2084/1992 σε συνδυασμό 
με τις διατάξεις του άρθ. 53 του ιδίου νόμου. 

4. Κατά τον υπολογισμό των ανωτέρω αυξήσεων δεν 
λαμβάνονται υπόψη τα διάφορα επιδόματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2005 

Ο ΥΦΥΠΟΥΡΓΟΣ 

Ν. ΑΓΓΕΛΟΠΟΥΛΟΣ 

Αριθ. Φ.30202/οικ27943/1345 (3) 

Τροποποίηση της περίπτωσης α της παραγράφου 2 του 
άρθρου 41 (Κλάδος Προνοίας) του Καταστατικού του 
Ταμείου Ασφαλίσεως Ξενοδοχοϋπαλλήλων. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 4 του ν.δ. 1828/1943 σε 
συνδυασμό με τις διατάξεις της παρ. 1 του άρθρου 59 
του α.ν. της 11.11.1935, όπως αυθεντικά ερμηνεύτηκε αυτό 
με το άρθρο 1 του α.ν. 694/1937. 

2. Το υπ’ αριθμ. 8323/87/3.2.2005 έγγραφο του Υπουρ¬ 
γείου Εθνικής Οικονομίας «Αύξηση συντάξεων και εφά¬ 
παξ παροχών για το έτος 2005». 

3. Τις υπ’ αριθμ. 80015/22.4.2004 (Β'598), 80026/9.6.2004 
(Β'883) και 80045/23.8.2004 (Β' 1293) κοινές αποφάσεις 
του Πρωθυπουργού και του Υπουργού Απασχόλησης 
και Κοινωνικής Προστασίας «Ανάθεση αρμοδιοτήτων 
στους Υφυπουργούς Απασχόλησης και Κοινωνικής Προ¬ 
στασίας». 

4. Την υπ’ αριθμ. 247/22/13.4.2005 απόφαση του Δ.Σ. του 
Ταμείου Ασφαλίσεως Ξενοδοχοϋπαλλήλων. 

5. Την υπ’ αριθμ. 16366/180/18.7.2005 οικονομική έκθεση 
της Δ/νσης Αναλογιστικών Μελετών της Γ.Γ.Κ.Α. 

6. Το γεγονός ότι από την απόφαση αυτή προκαλείται 
δαπάνη ύψους 169.000 € περίπου η οποία βαρύνει για τα 


επόμενα πέντε (5) χρόνια τον προϋπολογισμό του Ταμεί¬ 
ου Ασφαλίσεως Ξενοδοχοϋπαλλήλων και έχει εγγράφει 
πίστωση στον ΚΑΕ 0631 οικονομικού έτους 2004. 

7. Τη γνώμη του Συμβουλίου Κοινωνικής Ασφάλισης, 
που διατυπώθηκε κατά την 17η Συνεδρίαση του Α' Κλι¬ 
μακίου στις 16.11.2005, αποφασίζουμε: 

Η περίπτωση α' της παρ. 2 του άρθρου 41 του κατα¬ 
στατικού του Ταμείου Ασφαλίσεως Ξενοδοχοϋπαλλήλων, 
όπως ισχύει μετά την υ.α. Φ30202/28981 ./1241/25.11.2004 
(Β' 1783), τροποποιείται ως εξής: 

«Το ποσό του εφάπαξ βοηθήματος ισούται με το γι¬ 
νόμενο του τμήματος του κατά το στοιχείο δ' της πα¬ 
ραγράφου αυτής οριζομένου «μισθού» μέχρι τα 1.550 
€, επί τον αριθμό των ετών ασφαλίσεως στον Κλάδο 
Πρόνοιας, προσαυξημένο με το γινόμενο του 50% του 
υπολοίπου τμήματος του εν λόγω «μισθού» επί τον αριθ¬ 
μό των ετών ασφαλίσεως». 

Η απόφαση αυτή, ισχύει από της πρώτης του επο¬ 
μένου μηνός της δημοσιεύσεως στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2005 

Ο ΥΦΥΠΟΥΡΓΟΣ 

Ν. ΑΓΓΕΛΟΠΟΥΛΟΣ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΡ: 

Τεύχος 

Περίοδος 

ΕΘΒΟ 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοητ και μέχρι 100 σελίδες σε 5 θυιτι προσαυξανόμενη κατα 
1 βυΐΌ ανά 50 σελίδες. 

• Η τιμή πώλησης σε μορφή οά-Γοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ : 210 - 4071010 ίηΙθΓΠθί: ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβτηεΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυΐΌ, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 Θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















